# Benicio del Toro

| Benicio del Toro
 |
| --- |
|  Benicio del Toro u Cannes 2008. |
| Rođen/a
 | Benicio Monserrate Rafael del Toro Sánchez 19. februara 1967.  (1967-02-19) San German, Portoriko
 |
| Period aktivnosti
 | 1987 -
 |
|

| Osvojene nagrade
 |
| --- |
| Oscar
 |
| **Najbolji sporedni glumac** 2000 *Traffic* |
| Nagrade BAFTA
 |
| **Najbolji sporedni glumac** 2001 *Traffic* |
| Zlatni globus
 |
| **Zlatni globus za najboljeg sporednog glumca u filmu** 2001 *Traffic* |
| Nagrade Screen Actors Guild
 |
| **Najbolji glumac u filmu** 2000 *Traffic* **Najbolji filmski ansambl** 2000 *Traffic* |
| Ostale nagrade
 |
| **Srebrni medvjed za najboljeg glumca u Berlinu** 2001 *Traffic*
**Nagrada za najboljeg glumca - Filmski festival u Cannesu** 2008 *Che* |

 |

**Benicio Monserrate Rafael del Toro Sánchez** (rođen 19. veljače 1967.), portorikanski glumac i filmski producent, dobitnik Oscara.

## Biografija

### Rani život

Del Toro je rođen u San Juanu (u gradskoj četvrti Santurce), Portoriko; njegovi roditelji, Gustavo Adolfo del Toro Bermudez i Fausta Sanchez Rivera, bili su odvjetnici. Ima starijeg brata, Gustava, koji je pedijatrijski onkolog. Odgojen je kao katolik te je pohađao rimokatoličku školu u Miramaru u San Juanu. Kad mu je bilo devet godina, majka mu je umrla od hepatitisa. Kad mu je bilo trinaest, otac je preselio dva sina u Mercersburg, Pennsylvania, gdje se del Toro upisao na Mercesburg Academy. Tamo je proveo adoloscentske dane i srednju školu.

Nakon mature je slijedio očev savjet i upisao ekonomiju na Kalifornijskom sveučilištu u San Diegu. Uspjeh na izbornom predmetu, drami, ohrabrio ga je da odustane od studija i uči sa slavnim učiteljima glume Stellom Adler i Arthurom Mendozom u Los Angelesu, kao i u glumačkoj školi u New Yorku.

### Karijera

Del Toro krajem osamdesetih pojavljivao u manjim ulogama na televiziji, igrajući uglavnom nasilnike i dilere droge u serijama kao što su *Poroci Miamija* i NBC-jeva miniserija, *Drug Wars: The Camarena Story*. Nastupio je u manjoj cameo ulozi u Madonninom spotu iz 1987. "La Isla Bonita". Filmski debi ostvario je s *Big Top Pee-wee* i 007 filmu *Dozvola za ubojstvo*, u kojem je 21-godišnji del Toro nastupio kao najmlađi glumac koji je glumio negativca u filmovima o Bondu. Iako su oba filma smatrana komercijalnim razočaranjima, del Toro se nastavio pojavljivati u filmovima kao što su *Indian Runner* (1991.), *Mjesec od porculana* (1991.), *Kristofor Kolumbo: Otkriće* (1992.), *Money for Nothing* (1993.), *Lice straha* (1993.) i *Osveta na hollywoodski način* (1994.).

Karijera mu je dobila zamah ulogom u filmu *Privedite osumnjičene* iz 1995., gdje je glumio mumljajućeg i duhovitog Freda Fenstera. Uloga mu je donijela Nagradu Independent Spirit za najboljeg sporednog glumca i predstavila ga kao karakternog glumca. To mu je donijelo nekoliko jačih uloga u nezavisnim i studijskim filmovima, uključujući ulogu Gasparea u  *Pogrebu* (1996.) Abela Ferrare i drugu uzastopnu Nagradu Independent Spirit za sporednog glumca za ulogu Bennyja Dalmaua u  *Basquiatu* (1996.) koji je režirao njegov prijatelj, umjetnik Julian Schnabel. U visokobudžetnom trileru  *Obožavatelj* je nastupio s Robertom De Nirom, a glumio je Juana Prima, karizmatičnu meksičku bejzbolsku zvijezdu.

Za *Strah i prezir u Las Vegasu*, adaptaciju slavne knjige Huntera S. Thompsona, nabio je oko 18 kilograma kako bi glumio Dr. Gonza (ili Oscar Zeta Acosta), Thompsonova odvjetnika. Del Torova izvedba je podijelila kritiku i publiku. Iako je del Toro u intervjuima rekao kako je ovo bila jedna od njegovih lošijih uloga u karijeri, nadrealistički film Terryja Gilliama je tijekom godina stekao kultni status. Vrativši se sa samovoljne dvogodišnje stanke nakon *Straha i prezira*, del Toro se 2000. vratio s četiri izvedbe u četiri mainstream filma. Prvi je bio  *Ubiti je lako*, kriminalistička priča na kojoj je opet radio sa scenaristom filma *Privedite osumnjičene* Christopherom McQuarriejem. Nekoliko mjeseci poslije, našao se među prvoklasnom glumačkom postavom u *Trafficu* Stevena Soderbergha, kompleksnom seciranju sjevernoameričkih narko-ratova. Kao Javier Rodriguez - meksički granični policajac koji pokušava ostati pošten među korupcijom i prijevarama ilegalne prodaje droge - del Toro, koji je većinu rečenica govorio na španjolskom, dao je takvu izvedbu koja je dominirala filmom i donijela mu prvi Oscar za najboljeg sporednog glumca.

Njegova hvaljena uloga odnijela je sve veće nagrade kritike 2001., kao i Zlatni globus i Nagradu Udruženja filmskih glumaca za najboljeg glumca. Osim priznanja kritike, *Traffic* je postigao veliki komercijalni uspjeh, što je del Toru prvi put u karijeri donijelo pravi hollywoodski honorar. Dok se *Traffic* još prikazivao u kinima, još dva del Torova filma su objavljena krajem 2000. i početkom 2001. Imao je manju ulogu kradljivca dijamanata Franky Četiri Prsta u komediji Guya Ritchieja *Zdrpi i briši*, dok je u  *Zakletva* Seana Penna glumio retardiranog Indijanca.

Sva ova pozornost donijela mu je status seks simbola. Časopis *People* ga je uvrstio na popis 50 najljepših ljudi na svijetu. Dok mu je izgled donio usporedbe s Marlonom Brandom i Jamesom Deanom, u šali je nazivan "španjolskim Bradom Pittom". 2003. se pojavio u dva filma: u  *Lovini*, s Tommyjem Lee Jonesom, i drami *21 gram*, sa Seanom Pennom i Naomi Watts. Za tu ulogu je ponovno nominiran za Oscara za najboljeg sporednog glumca.

Posljednje uloge ostvario je u filmskoj adaptaciji crtanog romana Franka Millera  *Sin City*, koju je režirao Robert Rodriguez, i *Things We Lost in the Fire*, engleskom debiju proslavljene danske redateljice Susanne Bier.

### Oscar

Del Toro je 2001. postao četvrti dobitnik Oscara za ulogu lika koji većinom govori na stranom jeziku (većina njegovih dijaloga bila je na španjolskom). Sophia Loren, Robert De Niro i Roberto Benigni su ostalih troje. Osim toga, del Toro je i treći portorikanski glumac koji je osvojio Oscara. Drugih dvoje su Jose Ferrer i Rita Moreno. Dodjela na kojoj je osvojio nagradu bila je prva u kojoj su dva glumca rođena u Portoriku bila nominirana u istoj kategoriji (drugi je bio Joaquin Phoenix za ulogu u  *Gladijatoru*).

## Filmografija

| Godina | Naslov | Uloga | Bilješke
 |
| --- | --- | --- | --- |
| 1988. | *Big Top Pee-wee* | Duke |  |
| 1989. | *Dozvola za ubojstvo* | Dario |  |
| 1991. | *The Indian Runner* | Miguel |  |
| 1992. | *Kristofor Kolumbo: Otkriće* | Alvaro Harana | s Marlonom Brandom
 |
| 1993. | *Lice straha* | Manny Rodrigo |  |
| *Huevos de oro* | Bob, prijatelj iz Miamija |  |
| *Money for Nothing* | Dino Palladino |  |
| 1994. | *Osveta na hollywoodski način* | Rex |  |
| *Mjesec od poruculana* | Lamar Dickey |  |
| 1995. | *Privedite osumnjičene* | Fred Finster |  |
| 1996. | *Pogreb* | Gaspare |  |
| *Obožavatelj* | Juan Primo |  |
| *Cannes Man* | On sam |  |
| *Basquiat* | Benny Dalmau |  |
| *Vožnja bez povratka* | Detektiv Lopez |  |
| 1997. | *Gnjavatorica* | Vincent Roche |  |
| 1998. | *Strah i prezir u Las Vegasu* | Dr. Gonzo ili Oscar Zeta Acosta |  |
| 2000. | *Traffic* | Javier Rodriguez | Oscar za najboljeg sporednog glumca
 |
|  *Ubiti je lako* | Longbaugh |  |
| *Zdrpi i briši* | Franky 'Četiri Prsta' |  |
| *Kruh i ruže* | On sam | cameo
 |
| 2001. | *Zakletva* | Toby Jay Wadenah |  |
| 2003. | *21 gram* | Jack Jordan | nominacija za Oscar za najboljeg sporednog glumca
 |
| *Lovina* | Aaron Hallam |  |
| 2005. | *Sin City* | Jack Rafferty |  |
| 2007. | *Things We Lost in the Fire* | Jerry Sunborne |  |
| 2010 " The Wolfman" Lawrence Talbot
 |

## Nagrade

| Godina | Nagrada | Nominacija | Film
 |
| --- | --- | --- | --- |
| 1995. | Nagrada Independent Spirit | Najbolji sporedni glumac | *Privedite osumnjičene* |
| 1996. | Nagrada Independent Spirit | Najbolji sporedni glumac | *Basquiat* |
| 2000. | Oscar | Najbolji sporedni glumac | *Traffic* |
| Berlinski filmski festival | Srebrni medvjed za najboljeg glumca | *Traffic* |
| BAFTA | Najbolji sporedni glumac | *Traffic* |
| Udruženje filmskih kritičara Chicaga | Najbolji sporedni glumac | *Traffic* |
| Zlatni globus | Najbolji sporedni glumac | *Traffic* |
| Nacionalno društvo filmskih kritičara | Najbolji sporedni glumac | *Traffic* |
| Udruženje newyorških filmskih kritičara | Najbolji sporedni glumac | *Traffic* |
| Udruženja filmskih glumaca | Najbolji glumac | *Traffic* |
| Udruženje filmskih kritičara Toronta | Najbolji glumac | *Traffic* |
| 2003. | Oscar | Nominacija za najboljeg sporednog glumca | *21 gram* |
| Udruženje filmskih kritičara Chicaga | Nominacija za najboljeg sporednog glumca | *21 gram* |
| Udruženje filmskih kritičara Los Angelesa | Najbolji sporedni glumac | *21 gram* |
| Udruženje filmskih glumaca | Nominacija za najboljeg sporednog glumca | *21 gram* |

## Izvori

## Vanjske veze

* Benicio del Toro na sajtu IMDb
* Benicio Del Toro Zone - Službena stranica
* All About Benicio - Biografija Arhivirano 2007-10-23 na Wayback Machine-u
* Benicio Del Toro - Fotogalerija Arhivirano 2007-05-17 na Wayback Machine-u
* Benicio Del Toro - Video: Declaration of Independence Performance Arhivirano 2006-11-07 na Wayback Machine-u
* The World of Benicio del Toro - Fan site Arhivirano 2019-05-03 na Wayback Machine-u